钦定古今图书集成/明伦汇编/氏族典/第561卷 > 《凌迪知万姓统谱》 > 司空颋
## 钦定古今图书集成/明伦汇编/氏族典/第561卷 > 《凌迪知万姓统谱》 > 司空颋

按《五代史司空颋传》：“颋，贝州清阳人也。唐僖宗时，举
进士不中，后去为罗绍威掌书记。绍威卒，入梁为太
府少卿。杨师厚镇天雄，颋解官往依之。师厚卒，贺德
伦代之。德伦以魏博降晋，晋王兼领天雄，仍以为判
官。梁晋相距河上，权军府事，为郭崇韬所恶。都虞候
张裕多过失，颋屡以法绳之。颋有侄在梁，遣家奴召”
之，裕擒其家奴，以谓“通书于梁庄宗”，族杀之。